ร้านอยู่ในซอยหมู่บ้านคาซาลูน่า หลังเซ็นทรัล ชลบุรี จอดรถริมถนนหน้าร้านเลยค่ะ ร้านนี้มีกาแฟ และเบเกอรี่ขายด้วย ส่วนบุฟเฟ่ต์ปิ้งย่างมี 2 ราคา 439฿ / 539฿ ต่อ 2 ชม. 539฿ จะเพิ่มพวกเนื้อวากิว หอยแมลงภู่นิวซีแลนด์ ฯลฯ แต่เรา 439฿ พอ

เป็นปิ้งย่างแบบญี่ปุ่น มีน้ำจิ้ม 3 แบบ น้ำจิ้มญี่ปุ่น น้ำจิ้มซีฟูดจัดว่าดี และน้ำจิ้มสูตรร้านสีส้มๆใส่วาซาบิด้วย อันนี้ขอผ่าน อาหารทานเล่น จำพวกทาโกยากิ ไก่คาราเกะ ปีกไก่ แล้วแต่ดวง ถ้าสั่งไปตอนที่ทำไว้แล้วก็จะได้เร็วแต่เย็น เเอบเหี่ยว ถ้าไม่ได้ทำไว้ ก็จะได้ช้า แต่ได้แบบร้อนๆกรอบๆ รสชาติทั่วไป คุณภาพหมู/เนื้อ กลางๆ ราคาประมาณนี้น่าจะได้เนื้อคุณภาพกว่านี้อีกนิด หมูสามชั้นอร่อยดีติดเค็มๆ หอยเชลล์ สดใช้ได้ มาแบบเป็นตัวๆ แกะมาแล้วพร้อมย่าง ราคานี้รวมเครื่องดื่ม พวกชามะนาว ชาเขียว ฯลฯ ไอติมมี 2 รส ชาเขียว ชอคโกเเลต 
ผลไม้1อย่าง แตงโม ไอติมกับผลไม้ตัวเลือกน้อยไปนิด
บริการถือว่าโอเคนะ คุณแม่เจ้าของร้านมาเสริฟน้ำให้ เหมือนไปนั่งกินบ้านเพื่อน เดินหลายรอบ แอบเกรงใจเบาๆ 

สรุปเป็นร้านที่การบริการใช้ได้ดี ติดเล็กน้อย อาหารบางอย่างหมดแจ้งลูกค้าตอนวางเตาแล้ว น่าจะแจ้งก่อน คุณภาพอาหารยังไม่สมราคาเท่าไหร่เมื่อเทียบกับร้านที่ราคาพอๆกัน เนื้อ/หมู แล่บางไปเหมือนชาบู แต่ให้เวลา 2ชม.ทำให้กินสบายๆไม่ต้องรีบร้อน หอยเชลล์สดดี ชอบมาก อยากให้เพิ่มเมนูข้าวกระเทียม

*ควรโทรจองก่อน เพราะร้านมีแค่ 6-7 โต๊ะ จริงๆร้านนี้มีแบบ a la cart ด้วยนะ ลองสอบถามที่ร้านดูค่ะ